stanford-oval/wikipedia huggingface dataset:
Bela (Pakistan)
Historia

Bela tunnettiin historiallisesti nimillä Armabel tai Armel. Gondakehan rauniot noin 16 kilometriä Belasta pohjoiseen saattavat olla merkki varhaisesta arabilaisesta tai himyarilaisesta vaikutuksesta alueella. Kaupungin pohjoispuolella sijaitsevat myös todennäköisesti buddhalaista perua olevat Gondranin luolat.
Belasta tuli 1740-luvulla itsenäistyneen Las Belan pääkaupunki. Maan hallitsija eli Jam asui Belassa. Brittiläinen Henry Pottinger matkusti tuolloin Jam Mir Khan I:n hallitseman Belan kautta vuonna 1810. Hän kuvaili kaupunkia vauraaksi ja mainitsi siellä olevan noin 250–400 hindulaista kauppiasperhettä. 1830-luvulla Belassa vieraili myös Charles Masson.
Las Bela liittyi Pakistaniin Intian jaon jälkeen. Se menetti oman hallitsijansa hallinnollisessa uudistuksessa vuonna 1955.
Väestö

Belan asukasluku oli Pakistanin vuoden 2017 väestönlaskennan mukaan 24 603. Vuonna 1961 vastaava lukema oli 3 139.
Clarence Hammar

| Mitalit> Maa:   Ruotsi. Olympialaiset .Miesten purjehdus | Mitalit> Maa:   Ruotsi. Olympialaiset .Miesten purjehdus | Mitalit> Maa:   Ruotsi. Olympialaiset .Miesten purjehdus | Maa:   Ruotsi> .Miesten purjehdus |
| --- | --- | --- | --- |
|  Pronssia | Amsterdam 1928 | 8mR |  |
Karl Adolf Clarence Hammar (23. kesäkuuta 1899 Solna – 31. joulukuuta 1989 Haninge) oli ruotsalainen purjehtija. Hän sai vuoden 1928 kesäolympialaisissa Amsterdamissa Sylvialla pronssia kahdeksan metrin luokassa. Hän oli Pariisin kesäolympialaisissa 1924 kilpaillut Ranskan kansallisessa monotyypissäselvennä ja sijoittunut kuudenneksi.
Cody Kasch

Cody Reed Kasch (s. 21. elokuuta 1987 Camarillo, Kalifornia) on yhdysvaltalainen näyttelijä. Hänellä on skotlantilaisia sukujuuria. Kasch sai ensimmäisen vakituisen roolinsa John Goodmanin tilannekomediasta Normal, Ohio, joka lopetettiin muutaman jakson jälkeen. Kasch esitti myös texasilaista high school -oppilasta australialaisessa nuortensarjassa Out There. Neljä vuotta myöhemmin hän nousi suuren yleisön tietoisuuteen saatuaan roolin sarjasta Täydelliset naiset.
Aiheesta muualla

Cody Kasch Internet Movie Databasessa. (englanniksi)
Baryytti

| Baryytti |
| --- | --- |

Luokka:  sulfaattimineraalit
Kemialliset ominaisuudet
Kemiallinen kaava:  BaSO4
Fysikaaliset ominaisuudet
Väri:  yleensä väritön tai valkoinen, myös muita mahdollisia värejä
Asu:  levymäinen tai massamainen
Kidejärjestelmä:  rombinen
Lohkeavuus:  etevä asematason suuntaan
Murros:  rosoinen, hauras
Kovuus Mohsin asteikolla:  3–3,5
Tiheys:  4,5 g/cm3
Optiset ominaisuudet
Optiset ominaisuudet:  kaksiakselinen (+)
Kiilto:  lasikiilto tai pihkakiilto
Taitekerroin:  1,636–1,648
Kahtaistaitto:  δ = 0,012
Dispersio:  heikko
Ultravioletti fluoresenssi:  kyllä
Viiru:  valkoinen
Läpinäkyvyys:  läpinäkyvä tai läpikuultava
Aiheesta muualla
  Baryytti Commonsissa 
Baryytti eli raskassälpä on sulfaattimineraali, joka on kemiallisesti bariumsulfaattia (BaSO4). Baryytin nimi on johdos antiikin kreikan kielen sanasta barús, joka tarkoittaa raskasta. Baryytti on tärkeimpiä bariummetallin lähteitä.
Baryyttiä esiintyy kalkkikivessä sinkkipitoisissa juonissa. Sitä esiintyy joskus selestiinin ja anglesiitin kanssa. Vuonna 2017 baryyttiä tuotettiin 8,65 miljoonaa tonnia. Suurimmat tuottajamaat olivat Kiina, Intia ja Marokko.
Käyttö

Baryytin tärkein käyttökohde on öljyn- ja kaasunporauksessa tarvittava painoaine. Baryyttiä käytetään myös hapen ja rikin isotooppianalyyseissä. Bariumsulfaattia käytetään pyrotekniikassa ja varjoaineena röntgenkuvauksissa.
Käännös suomeksi
Clarence Howerton

Clarence Chesterfield Howerton, ”Major Mite” (9. helmikuuta 1913 – 18. marraskuuta 1975) oli yhdysvaltalainen sirkusesiintyjä sideshow-esityksissä 1920–1940-luvuilla.
Clarence Howerton syntyi Frank ja Helen Howertonin kolmantena lapsena, todennäköisesti McClearyn metsätyömaalla Oregonissa. Kylä oli täysin metsäparoni Henry McClearyn omistama asutus, jossa palkka maksettin metsäyhtiön kupongeilla (scrip). Clarence Howerton ei käynyt koulua, eikä hän ilmeisesti osannut lukea.
Howertonin välitettiin olleen 28 tuumaa pitkä (71 senttimetriä) pitkä. Hän esiintyi useissa sirkuksissa, joista lähes 20 vuotta Ringling Bros. and Barnum & Bailey Circus -sirkuksessa, johon hän liittyi kymmenvuotiaana. Hänen äitinsä oli aina sirkuskiertueilla mukana. 1940-luvulla hän lähti enää kolmelle sirkuskiertueelle, joista viimeiselle 1948 Cole Bros. -sirkuksen kanssa. Hän esiintyi mahdollisesti vielä Portlandissa Oregonissa, kun sirkus vieraili siellä 1952–1953.
Howertonista tuli julkisuuden henkilö, ja hän vieraili Valkoisessa talossa presidentti Warren G. Hardingin aikana ja esiintyi elokuvissa, joista tunnetuin Ihmemaa Oz vuodelta 1939.
Howertonin myöhemmät elämänvaiheet ovat tuntemattomia, mutta 1970-luvulla hän asui Daytonissa Oregonissa veljentyttärensä luona ja kuoli keuhkokuumeeseen.
Howerton joulukuussa 1922 Washingtonissa.
Howerton "maailman isoimman naisen" Nellie Blanchen kanssa 1922.
Chionidi

| Chionidi |
| --- | --- |
 Keltatuppinokka (Chionis albus)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Chionidi  Sharpe, 1891
Heimot
 Tuppinokat Chionidae  Paksujalat Burhinidae  Pluvianellidae 
Infobox OKNimi-testi OK: 
Chionidi on rantalintujen lahkoon kuuluva alalahko.
Heimot

Alalahko jaetaan kolmeen heimoon:
Tuppinokat (Chionidae)
Paksujalat (Burhinidae)
Pluvianellidae
Bertha Mathilde Müller

Bertha Müller,  Leopold Carl Müllerin maalaus, noin vuosilta 1870–1880
Berha Matilde Müller (1848 - 1925) oli itävaltalainen taidemaalari, joka kuului taiteelliseen Müllerin sisarusparveen. Hänen sisarensa Marie ja veljensä Leopold olivat taiteilijoita. Hän tuli tunnetuksi muotokuvamaalarina.
Teoksia

Kuningatar Viktoria, 1900
Nainen ja hattu
Emilie Louise Flöge soittaa mandoliinia.
Billy Gould

Bill Gould
William David Gould (s. 24. huhtikuuta 1963 Los Angeles) on yhdysvaltalainen muusikko ja tuottaja. Hän syntyi Los Angelesissa, mutta siirtyi 1980-luvun alussa San Franciscoon. Vuosina 1982–1998 hän toimi Faith No More -yhtyeen basistina. Hän aloitti uransa tuottajana 1990-luvun puolivälissä. Gould on tuottanut muun muassa CMX:n albumin Vainajala.
Billy Garrett

| Billy Garrett> Henkilötiedot |
| --- | --- |
Kansalaisuus:   Yhdysvallat
Formula 1 -ura
Aktiivivuodet:  1956, 1958
Talli(t):  Kuzma,  Kurtis Kraft
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1956
Viimeinen kilpailu:  Indianapolis 500 1958
William "Billy" J. Garrett (24. huhtikuuta 1933 Princeton, Illinois, Yhdysvallat – 15. helmikuuta 1999 Glendale, Kalifornia, Yhdysvallat) oli yhdysvaltalainen moottoriurheilija. Hän osallistui kahteen Indianapolis 500 -kilpailuun kausina 1956 ja 1958. Hänen sijoituksensa kilpailuissa olivat 16. ja 21. Hänet luokitellaan F1-kuljettajaksi, koska Indianapolis 500 oli osa F1-sarjaa vuosina 1950–1960.
Classics (Tasavallan Presidentin albumi)

| Classics Tasavallan Presidentti |
| --- | --- | --- |

Kokoelmalevyn tiedot
 Äänitetty : 1969–1973
 Julkaistu: 1990
 Formaatti: 2LP
 Tyylilaji: progressiivinen rock
 Levy-yhtiö: Castle
Tasavallan Presidentin muut julkaisut
| Milky Way Moses 1974 | Classics 1990 | Still Struggling for Freedom 2001 |
Classics on suomalaisen Tasavallan Presidentti -yhtyeen vuonna 1990 julkaistu kokoelma-albumi.
Kappaleet > LP 1

Obsolete Machine
Roll Over Yourself
Thinking Back
Celebration Of The Saved Nine
Sisältäni portin löysin
Selvä näkijä
Caught from the Air
Milky Way Moses
Crazy Thing N:o 1
Kappaleet > LP 2

Lambertland
Introduction / You'll Be Back for More
The Bargain
Piece of Mind
Confusing the Issue
How to Start a Day
Aiheesta muualla

Classics discogs.com -sivustolla
Tasavallan Presidentti
| --- | --- |
Studioalbumit:  Tasavallan Presidentti | Magneettimiehen kuolema | Tasavallan Presidentti | Lambertland | Milky Way Moses | Six Complete
Livealbumit:  Still Struggling for Freedom | Pop-Liisa 1: Tasavallan Presidentti 1973 | Live in Lambertland | Changing Times and Movements | State Visit | The Lost 1971 Studio Session | Live at Ruisrock 1971
Kokoelmat:  Classics
EP:t:  Six
Singlet:  ”Time Alone with You” | ”Solitary” | ”Sisältäni portin löysin” | ”Drinking”
DVD:t:  Six + Live!
Katso myös:  Diskografia
Bertha Witting

Bertha Georgina Eugenie Witting (11. kesäkuuta 1858 Helsinki – 9. heinäkuuta 1941 Helsinki) oli suomalainen ruotsin kielellä kirjoittanut näytelmäkirjailija.
Teoksia

Brahmas öga : musikaliskt sagospel i prolog och 2 akter ; i toner av G. Lagercrantz ; i ord av Be. Witting. Tillegnat Svenska lyceets i Viborg elevorkester och kör april 1916.     Wiborg 1916
Baryš

Baryšin vaakuna.
Baryš (ven. Бары́ш) on kaupunki Venäjällä Uljanovskin alueella. Se sijaitsee Volgan vesistöön kuuluvan Baryšjoen rannalla 139 kilometriä Uljanovskista lounaaseen. Kaupunki on Baryšin piirin keskus. Sen kautta kulkee Inzan ja Syzranin välinen rautatie (Baryšin asema). Asukkaita on 18 100 (vuonna 2005).
Paikkakunta on syntynyt 1600-luvun loppupuolella. Vuonna 1954 siitä tuli kaupunki. Nähtävyyksistä huomattavin on vuonna 1754 rakennettu Kolminaisuuden kirkko.
Kristuksen syntymäkirkko. Kulttuuriperintökohde.
Arkkienkeli Mikaelin kirkko. Kulttuuriperintökohde
Aiheesta muualla

Kuvia tai muita tiedostoja aiheesta Baryš Wikimedia Commonsissa
Baryšin kaupungin sivusto (venäjäksi)
Burzumin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 12 |  |
| ↙Kokoelmat | 6 |  |
| ↙EP:t | 1 |  |
| ↙Singlet | 3 |  |
| ↙Videot | 1 |  |
Burzum oli Varg Vikernesin (tunnetaan myös taiteilijanimellä Count Grishnackh) yhden miehen black metalia ja dark ambientia levyttävä yhtye.
Studioalbumit

Burzum (1992,  Deathlike Silence)
Det Som Engang Var (1993,  Cymophane)
Hvis Lyset Tar Oss (1994,  Misanthropy Records, Cymophane)
Filosofem (1996,  Misanthropy, Cymophane)
Dauði Baldrs (1997,  Misanthropy)
Hliðskjálf (1999,  Misanthropy)
Belus (2010,  Byelobog Productions)
Fallen (2011,  Byelobog)
Umskiptar (2012,  Byelobog)
Sôl austan, Mâni vestan (2013,  Byelobog)
The Ways of Yore (2014,  Byelobog)
Thulêan Mysteries (2020)
The Land of Thulê (2024)
EP:t

Aske (1993,  Deathlike Silence)
Singlet

Mythic Dawn (2015)
Forgotten Realms (2015)
Thulean Mysteries (2015)
Demot

Burzum Demo I (1991)
Burzum Demo II (1991)
Burzum Promo (1992)
Kokoelma-albumit

Burzum / Aske (1995,  Misanthropy Records)
1992–1997 (1998,  Misanthropy Records)
Anthology (2002,  bootleg)
Draugen – Rarities (2005,  bootleg, Back on Black)
Anthology (2008,  Back on Black)
From the Depths of Darkness (2011,  Byelobog)
Muut esiintymiset

Gummo (1998,  kappale "Rundgang um die Transzendentale Säule der Singularität")
Presumed Guilty (1998,  kappale "Et hvitt lys over skogen")
Fenriz Presents... The Best of Old-School Black Metal (2004,  kappale "Ea, Lord of the Deeps")
Videot

Dunkelheit (1996)
Bertha Wellin

| Bertha Wellin |
| --- | --- |

Henkilötiedot
Syntynyt: 11. syyskuuta 1870  Mörbylånga, Ruotsi
Kuollut: 27. heinäkuuta 1951 (80 vuotta)  Tukholma, Ruotsi
Ammatti:  sairaanhoitaja, poliitikko
Poliitikko
Puolue:  Oikeistopuolue
Tunnustukset
 Illis quorum (1921) Florence Nightingale -mitali (1935) 
 Nimikirjoitus
Bertha Wellin (11. syyskuuta 1870 Mörbylånga – 27. heinäkuuta 1961 Tukholma) oli ruotsalainen sairaanhoitaja ja poliitikko. Hänet valittiin vuonna 1921 yhtenä viidestä ensimmäisestä naisesta edustajaksi Ruotsin valtiopäiville, tuolloiseen toiseen kamariin. Hän edusti Oikeistopuoluetta.
Elämä

Wellin syntyi Öölannissa vuonna 1870, jossa hänen isänsä oli kruununvouti. Wellin opiskeli aluksi kotona, mutta muutti sitten Kalmariin opiskellakseen yläalkeiskoulussa.  Kalmarissa hän työskenteli hoitoapulaisena ja päätti kouluttautua sairaanhoitajaksi Tukholmassa. Valmistuttuaan hän jäi työskentelemään sinne. Hän oli mukana perustamassa Ruotsin sairaanhoitajayhdistystä ja toimi sen puheenjohtajana vuosina 1914–33. Hän myös toimitti Svensk Sjukskötersketidning -lehteä.
Wellin oli kiinnostunut yhteiskunnallisista asioista ja halusi edistää naisten osallistumista politiikkaan. Hän oli mukana ajamassa naisosastojen perustamista oikeistopuolueeseen 1910-luvulla ja vuonna 1920 hänestä tuli puolueen naiskomitean varapuheenjohtaja. Seuraavana vuonna hänet asetettiin ehdokkaaksi valtiopäivävaaleissa ja hän tuli valituksi yhtenä kaikkiaan viidestä naisesta (muut olivat liberaalien Kerstin Hesselgren ja Elisabeth Tamm sekä sosiaalidemokraattien Agda Östlund ja Nelly Thüring). Hän toimi valtiopäiväedustajana vuosina 1922–36 ja oli myös Tukholman kaupunginvaltuutettu vuosina 1917–27.
Wellin kuoli vuonna 1951 ja hänet on haudattu Solnaan Norra begravningsplatsen -hautausmaalle.
Bahriyan dynastia

Bahriyan myöhäisaikana rakennettu moskeija Kairossa.
Bahriyan dynastia tai Bahriyan mamelukit (arab. المماليك البحرية, al-Mamalik al-Bahariyya) oli mamelukkien dynastia, joka koostui enimmäkseen kiptšakeista ja joka aijubidit syrjäytettyään hallitsi Egyptiä ja osia Palestiinasta, Mesopotamiasta, Libyasta ja Sudanista 1250–1382. Heidät korvasi Burjien dynastia, joka samoin koostui mamelukeista.
Historia

Aijubidi as-Salihin aikana (1238–1249) mamelukkien valta kasvoi. Vaikutusvaltaa oli varsinkin Bahriyan saarelle Niilille sijoitetulla rykmentillä, joka valvoi pääkaupunkia Kairoa. Ranskan Ludvig IX:stä saatu voitto seitsemännellä ristiretkellä 1250 oli suurimmaksi osaksi mamelukkien ansiota. Kun uusi sulttaani Turanshah sitten toi Mesopotamiasta omia miehiään hallintoon Egyptissä, kokivat mamelukit itsensä uhatuksi. He muodostivat sotilasaristokratian, joka ei ollut perinnöllinen. Heidän pojistaan ei voinut tulla mamelukkeja, sillä näiden oli oltava orjia, ja mamelukit värvättiin lähinnä turkkilaisista kansoista. Siksi mamelukkien valta riippui hallitsijasta.
Bahriyan mamelukit solmivat salaliiton ja murhasivat Turanshahin 2. toukokuuta. Ensimmäisen mamelukkisulttaanin Aybakin (1250–1259) aikana kurdit syrjäytettiin ja korvattiin turkkilaisilla. Mamelukkien ja Syyrian aijubidien sota päättyi 1253, kun valtapiireistä sovittiin.
Sulttaani Qutuz ja hänen adjutanttinsa Baibars voittivat 1260 mongolit Ain Jalutissa nyky-Israelissa, mikä oli näiden ensimmäinen tappio aikoihin. Samana vuonna Baibarsista tuli sulttaani Qutuzin tultua murhatuksi.
Mongolien ryöstettyä Bagdadin 1258 abbasidien kalifaatti heikkeni. Baibars muodosti uuden nukkekalifaatin Kairoon, saaden näin myös laillisuuden. Seuraavina vuosina Baibars kävi sotaa ristiretkivaltioita, assassiineja, mongoleita ja seldžukkeja vastaan. Baibars valtasi tärkeän Antiokian 1268, ja hyökkäsi myös Nubiaan ensi kertaa islamin historiassa ennen kuolemaansa 1277.
Sulttaani Qalawun kukisti kapinoivan Syyrian 1280 ja torjui mongolien uuden hyökkäyksen 1281, jota johti Abaqa. Hän myös valtasi uudestaan Tripolin 1289 ja hänen poikansa Khalil viimeisen ristiretkeläiskaupunki Akkon 1291.
Mongolit hyökkäsivät jälleen 1299 mutta kärsivät tappion neljä vuotta myöhemmin. Mamelukkisulttaanit koettivat neuvotella Kultaisen ordan kanssa, joka kääntyikin islamiin ja näin rauhoitti mongoleita. 1319 sulttaani Al-Nasir Muhammad nai mongoliprinsessan. Hänen diplomaattiset suhteensa olivat paljon aiempaa kattavammat, mukaan lukien Bulgarian, Intian ja Etiopian sekä paavin ja Aragonian ja Ranskan kuninkaat. Al-Nasir myös organisoi Aleksandrian Niiliin yhdistävän kanaalin jälleenkaivaukset. Hän kuoli 1341. 1349 Egyptiin ja Lähi-itään levisi Musta surma, joka aiheutti väestökadon.
Viimeinen Bahrien sulttaani al-Salih Salah Zein al-Din Hajji syrjäytettiin 1382 ja vallan otti kirkassialainen emiiri Barquq. Hänet lasketaan ensimmäiseksi Burjien dynastian jäsenistä. Al-Salih palasi 1390 mutta syrjäytettiin uudestaan.
Sotilasorganisaatio

Bahriyan mamelukkien käyttämä armeijamalli voidaan karkeasti jakaa seuraaviin luokkiin;
Bahriyan sulttaanit

1250 Shajar al-Durr - arab. شجر الدر
1250 - 1257 al-Muizz Izz-ad-Din Aybak - arab. المعز عز الدین أیبک
1250 - 1252 al-Ashraf Muzafar ad-Din Musa - arab. الاشرف مظفر الدین موسی (aijubidi)
1257 - 1259 al-Mansur Nur ad-Din Ali - arab. المنصور نور الدین علی
1259 - 1260 al-Muzaffar Saif ad-Din Qutuz - arab. المظفر سیف الدین قطز
1260 - 1277 al-Zahir Rukn-ad-Din Baibars al-Bunduqdari - arab. الظاہر رکن الدین بیبرس البندقداری
1277 - 1279 al-Said Nasir-ad-Din Barakah Khan - arab. السعید ناصر الدین برکہ خان
1279 al-Adil Badr al-Din Solamish - arab. العادل بدر الدین سُلامش
1279 - 1290 al-Mansur Sayf-ad-Din Qalawun al-Alfi - arab. المنصور سیف الدین قلاوون الالفی
1290 - 1293 al-Ashraf Salah-ad-Din Khalil - arab. الاشرف صلاح الدین خلیل
1293 - 1294 an-Nasir Nasir-ad-Din Muhammad - arab. الناصر ناصر الدین محمد (ensi kertaa)
1294 - 1297 al-Adil Zayn-ad-Din Kitbugha - arab. العادل زین الدین کتبغا
1297 - 1299 al-Mansur Husam ad-Din Lajin - arab. المنصور حسام الدین لاجین
1299 - 1309 an-Nasir Nasir-ad-Din Muhammad (toista kertaa)
1309 al-Muzaffar Rukn-ad-Din Baibars al-Jashankir - arab. المظفر رکن الدین بیبرس الجاشنکیر
1309 - 1340 an-Nasir Nasir-ad-Din Muhammad (kolmatta kertaa)
1340 - 1341 al-Mansur Sayf-ad-Din Abu-Bakr - arab. المنصور سیف الدین أبو بکر
1341 - 1342 al-Ashraf Ala'a-ad-Din Kujuk - arab. الأشرف علاء الدین کجک
1342 an-Nasir Shihab-ad-Din Ahmad - arab. الناصر شھاب الدین أحمد
1342 - 1345 as-Salih Imad-ad-Din Ismail - arab. الصالح عماد الدین إسماعیل
1345 - 1346 al-Kamil Saif ad-Din Shaban I - arab. الکامل سیف الدین شعبان
1346 - 1347 al-Muzaffar Sayf-ad-Din Hajji I - arab. المظفر سیف الدین حاجی
1347 - 1351 an-Nasir Badr-ad-Din Abu al-Mali al-Hasan - arab. الناصر بدر الدین أبو المعالی الحسن (ensi kertaa)
1351 - 1354 as-Salih Salah-ad-Din bin Muhammad - arab. الصالح صلاح الدین بن محمد
1354 - 1361 an-Nasir Badr-ad-Din Abu al-Mali al-Hasan (toista kertaa)
1361 - 1363 al-Mansur Salah-ad-Din Muhammad - arab. المنصور صلاح الدین محمد
1363 - 1376 al-Ashraf Zayn-ad-Din Abu al-Mali Shaban - arab. الأشرف زین الدین أبو المعالی شعبان
1376 - 1382 al-Mansur Ala'a-ad-Din Ali - arab. المنصور علاء الدین علی
1382 as-Salih Salah-ad-Din Hajji I - arab. الصالح صلاح الدین حاجی
1382 - 1389 az-Zahir Sayf ad-Din Barquq - arab. الظاہر سیف الدین برقوق (Burjien dynastia)
1389 Hajji II - arab.  (kunnianimi al-Muzaffar tai al-Mansur)
Aiheesta muualla

Kuvia tai muita tiedostoja aiheesta Bahriyan dynastia Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bahri dynasty
Tripolin piiritys 1289.

Bahrien valta laajimmillaan. Sininen merkitsee mongolien alueita.
Käännös suomeksi
Chioma Ajunwa

| Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Mitalit> Maa:   Nigeria.Naisten yleisurheilu. Olympialaiset  | Maa:   Nigeria> Naisten yleisurheilu. |
| --- | --- | --- | --- |
|  Kultaa | Atlanta 1996 | pituushyppy |  |
Chioma Ajunwa (s. 25. joulukuuta 1970 Umuihiokwu, Nigeria) on nigerialainen yleisurheilija.
Hän on ensimmäinen nigerialainen olympiavoittaja ja ensimmäinen afrikkalainen nainen, joka on voittanut kultaa yleisurheilun kenttälajeissa, lisäksi hän on vielä tähänkin päivään saakka maansa ainoa henkilökohtainen olympiavoittaja. Ajunwa voitti pituushypyn olympiakultaa Atlantassa 1996 tuloksella 712, joka säilyi Afrikan ennätyksenä vuoteen 2021 asti. Afrikan mestaruuden hän on voittanut kolme kertaa: 1989, 1990 ja 1998.
Ajunwa  osallistui Atlantassa myös 100 metrin juoksuun ja viestiin.  Hän on pelannut myös jalkapalloa Nigerian naisten jalkapallomaajoukkueessa. Ammatiltaan Ajunwa on poliisi.
Ajunwa kärsi neljän vuoden kilpailukiellon kiellettyjen aineiden käyttämisestä vuosina 1992–1996. Vuonna 2002 hän jäi uudelleen kiinni, ja sai elinikäisen kilpailukiellon.
Uransa jälkeen Ajunwa on perustanut säätiön tukemaan dopingin vastaista työtä.
Aiheesta muualla

Chioma Ajunwa, mon Nigeria’s first Olympic gold medallist: My bitter-sweet story (Arkistoitu – Internet Archive) (Haastattelu 2012)
Naisten pituushypyn olympiavoittajat
Benecol

Benecol on kolesterolia alentava elintarvikebrändi ja Raisio Oyj:n rekisteröity tuotemerkki. Raisio Oyj lisensoi Benecol®-tuotemerkkiä ja myy Benecol-tuotteiden vaikuttavaa ainetta elintarvikeyhtiöille. Raisio tuottaa kasvistanoliesteriä ja toimittaa sen yhteistyökumppaneilleen, jotka lisäävät ainesosan lopputuotteeseen.
Kasvistanoliesteri on Raision laajasti patentoima ainesosa, jota lisätään ainoastaan Benecol-tuotemerkillä varustettuihin tuotteisiin.
Raisio Oyj osti Benecol-liiketoiminnan Johnson & Johnson -yhtiöiltä 19. marraskuuta 2014. Raisio valmistaa ja markkinoi itse Benecol-tuotteita nyt kahdeksassa maassa.
Suomalainen innovaatio

Vuonna 1989 Raision Ingmar Wester kehitti kasvistanoliesterin, jonka todettiin alentavan tehokkaasti veren kolesterolipitoisuutta. Suomalainen Benecol-margariini oli ensimmäinen terveysvaikutteinen kolesterolia alentava elintarvike, joka tuli myyntiin vuonna 1995.[lähde? ]
Benecol-tuotteiden vaikuttava aine kasvistanoliesteri valittiin vuonna 2009 yhdeksi kymmenestä tärkeimmästä ravitsemustutkimuksen löydöistä viimeisten 30 vuoden ajalta.
Benecol ja Raision talous

Kehitysvaiheessa olevaan Benecoliin kohdistuvat odotukset nostivat Raisio-yhtymän kurssia 1990-luvun lopulla kymmenkertaiseksi, mutta vuosituhannen vaihduttua kupla puhkesi ja kurssi putosi entiselleen.
Benecol-tuotteiden myynnin kasvu Britanniassa oli tärkeä osa Raision tuloksen paranemista vuonna 2015.
Teho ja terveysväittämä

Benecol-tuotteiden kolesterolia alentava teho perustuu niiden sisältämän kasvistanoliesterin kykyyn estää kolesterolin imeytymistä ruoansulatuskanavassa. Ohjeen mukainen kasvistanolimäärä (2 g päivässä) alentaa LDL-kolesterolia keskimäärin 10 %. 1,5 g:n annoksen saa esimerkiksi noin 25 g:sta (viidestä teelusikallisesta) margariinia ja 2 g:n annoksen yhdestä pullollisesta jogurttijuomaa.
Benecol-tuotteiden sisältämän kasvistanoliesterin tehokkuus kolesterolin alentajana on osoitettu yli 70 vertaisarvioidussa kliinisessä tutkimuksessa. Kasvistanoliesterille myönnettiin vuonna 2009 ensimmäisten joukossa oikeus käyttää uuden eurooppalaisen terveysväitelainsäädännön mukaista sairauden riskin vähentämiseen liittyvää terveysväitettä: "Kasvistanoliesterien on osoitettu alentavan veren kolesterolitasoa. Korkea kolesteroliarvo on sydäntaudin riskitekijä."
Euroopan Ateroskleroosiyhdistys EAS on julkaissut konsensuslausunnon kasvistanolien ja -sterolien käytöstä veren rasva-arvojen häiriöiden eli dyslipidemioiden hoidossa ja valtimotautien ehkäisyssä. Monissa virallisissa ravitsemussuosituksissa suositellaan kasvistanoliesteriä sisältävien tuotteiden käyttöä kolesterolin alentamiseen.
Tuotteet

Kasvistanoliesteriä sisältäviä terveysvaikutteisia Benecol-elintarvikkeita myydään 30 maassa viidessä maanosassa. Kussakin maassa myytävät Benecol-tuotteet on kehitetty paikallisiin ruokatottumuksiin sopiviksi. Esimerkkejä Benecol-tuotteista ovat margariinit, levitteet, tuorejuuston tyyppiset levitteet, jogurtti, juotavat jogurtti- ja soijajuomat sekä puuro ja leipä.
Benecol-tuotteita valmistavat muun muassa Ravintoraisio Oy (Suomi), Emmi Freshproduct AG (Sveitsi), Kaiku Corporation Alimentaria S.L. (Espanja), Minerva S.A. Edible Oils Enterprises (Kreikka), Kalbe (Indonesia), Pens (Thaimaa), Colanta Ltda. (Kolumbia), Toni S.A. (Ecuador), Surlat (Chile), Raisio Polska (Puola), Lotte (Korea), Mjólkursamsalan (Islanti) ja Hangzhou Neptunus Bioengineering Co. Ltd (Kiina).
Suomessa kaikilla Benecol-tuotteilla on Sydänmerkki.
Aiheesta muualla

Benecol.fi